Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 160/14/3309	Trenčín, 12.5.2014
EEČ : 2-28-123-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 27,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Aktivity o.z. 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-87/TT-TN-2014.
dňa 05.12.2013 v dopoludňajších hodinách v lese v katastri mesta XXXXX, v lokalite XXXXX bez povolenia vyrúbal z pozemku patriaceho do lesného pôdneho fondu tri stromy, dva buky a jeden dub, drevo z týchto stromov následne rozrezal na kláty a tie si prisvojil, čím XXXXX spôsobil škodu vo výške 27,- Eur.

Odôvodnenie: 
Uznesením povereného príslušníka Okresného riaditeľstva Policajného zboru, XXXXX sp. zn. ORP-87/TT-TN-2014 zo dňa 30.01.2014, bolo podľa § 206 odsek l Trestného poriadku vznesené obvinenie XXXXX pre prečin krádeže podľa § 212 odsek 2 písmeno d) Trestného zákona, na tom skutkovom základe, že dňa 05.12.2013 v dopoludňajších hodinách v lese v katastri mesta XXXXX, v lokalite XXXXX bez povolenia vyrúbal z pozemku patriaceho do lesného pôdneho fondu tri stromy, dva buky a jeden dub, drevo z týchto stromov následne rozrezal na kláty a tie si prisvojil, čím XXXXX spôsobil škodu vo výške 27,- Eur.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 odsek 1 Trestného poriadku.

	Obvinený a poškodený s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je trestne stíhaný, poškodenému nahradil škodu spôsobenú trestným činom, ktorú poškodený požadoval v sume 27,- Eur. Súčasne obvinený navrhol zloženie peňažnej sumy na všeobecne prospešné účely vo výške 50,- Eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti a Kultúrnemu centru Aktivity o. z. Trenčín. Táto čiastka bola obvineným zložená na účet Okresnej prokuratúry v Trenčíne.

	Obvinený doposiaľ nebol súdne trestaný a v posledných troch rokoch nebol uznaný vinným zo spáchania priestupku.

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor